প্রথমবার খল চরিত্রে সাহেব

সিনেমার পাশাপাশি ওটিটি প্ল্যাটফর্মে নতুন নানা বিষয় নিয়েই গল্প বলছেন পরিচালকরা। এমনই একটি নতুন ওয়েব সিরিজ আসতে চলেছে নাম ‘চক্র’। পরিচালনা করেছেন অভিষেক-মিনাক্ষী। এটি একটি সুপার ন্যাচারাল থ্রিলার। এই সিরিজে প্রথমবার খল চরিত্রে অভিনয় করছেন সাহেব ভট্টাচার্য। তাঁর কথায়, “সিনেমাতে এক্সপেরিমেন্ট করার মত চরিত্র কম পাওয়া যায়, তবে ওয়েব সিরিজে অনেক রকম চরিত্র করার মত সুযোগ পাচ্ছি। এই প্রথম নেগেটিভ চরিত্রে অভিনয় করেছি, এক জন উঠতি ডন, যে সব রকম কুকর্মের সঙ্গেই যুক্ত আশাকরি দর্শকদের প্রত্যাশা পূরন করতে পারবো। ”

এই সিরিজে সাহেব ছাড়াও রয়েছেন জন ভট্টাচার্য, অনিন্দ্য পুলক বন্দ্যোপাধ্যায়, পৌলমী দাস, সুব্রত গুহ রায় প্রমুখ। এই সিরিজে আরশিনগর নামে একটি কাল্পনিক এলাকায়, নানা ধরণের অপরাধ ,অসামাজিক কাজকর্ম চলে, ঘটে চলে নানা খুন যখম। এর সঙ্গেই কিছু সুপার ন্যাচারাল ঘটনা ঘটতে থাকে টানটান এক থ্রিলার এই ‘চক্র ‘। আগামী ডিসেম্বর এ এই চক্র দর্শকদের সামনে আসতে চলেছে। এই সিরিজে একটি গান করেছেন জোজো। সঙ্গীতের দায়িত্বে রয়েছেন মৌসুমী চক্রবর্তী।